techiaith/cofnodycynulliad_en-cy huggingface dataset:
English: Minister, you will be aware that there's a recent BBC report that found that, last year, 3,000 unaccompanied asylum-seeking children arrived in the UK, and they were often fleeing war and persecution. The report found that at least 891 of those unaccompanied asylum-seeking children have disappeared after arriving in the UK over the last three years - 421 of those are still missing, and many of those missing are feared to have been trafficked by criminals to work in brothels, to assist in cannabis factories, and to work in private homes. Refugee campaigners say trafficked children, or those at risk, are often being failed after reaching the UK, with local authorities not equipped to adequately protect and safeguard them. The appointment here in Wales of the anti-slavery co-ordinator was a key appointment and did demonstrate our commitment to deliver for these children. What I'm now looking for is an assurance that Welsh local authorities and other agencies who clearly have responsibility for unaccompanied asylum-seeking children here in Wales are taking necessary steps to meet those obligations and to protect these extremely vulnerable children from falling into the hands of criminals and gangs.
Welsh: Weinidog, byddwch chi'n ymwybodol fod adroddiad diweddar gan y BBC wedi canfod bod 3,000 o blant ar eu pen eu hunain wedi cyrraedd y DU y llynedd yn ceisio lloches, ac roeddent yn aml yn ffoi rhag rhyfel ac erledigaeth. Canfu'r adroddiad fod o leiaf 891 o'r plant hynny ar eu pen eu hunain a oedd yn ceisio lloches wedi diflannu ar ôl cyrraedd y DU yn ystod y tair blynedd diwethaf - 421 o'r rheini yn dal ar goll, ac ofnir bod llawer o'r rhai hynny sydd ar goll wedi cael eu masnachu gan droseddwyr i weithio mewn puteindai, i gynorthwyo mewn ffatrïoedd canabis, ac i weithio mewn cartrefi preifat. Mae ymgyrchwyr dros ffoaduriaid yn dweud nad yw anghenion plant sy'n cael eu masnachu, neu'r rhai sydd mewn perygl o gael eu masnachu, yn aml yn cael eu diwallu ar ôl cyrraedd y DU, ac nad oes gan awdurdodau yr adnoddau i'w hamddiffyn a'u diogelu'n ddigonol. Roedd penodi'r cydlynydd gwrth-gaethwasiaeth yma yng Nghymru yn benodiad allweddol a ddangosodd ein hymrwymiad i ddarparu ar gyfer y plant hyn. Yr hyn yr wyf yn awr yn ei geisio yw sicrwydd bod awdurdodau lleol Cymru ac asiantaethau eraill sydd yn amlwg â chyfrifoldeb dros blant ar eu pen eu hunain sy'n ceisio lloches yma yng Nghymru yn cymryd camau angenrheidiol i gyflawni'r rhwymedigaethau hynny ac i amddiffyn y plant hyn sy'n hynod agored i niwed rhag mynd i ddwylo troseddwyr a gangiau.
English: Joyce Watson has raised a very important question, and a question that of course does affect us in Wales. I know that local authorities are very mindful, and, of course, there is co-ordination and support from the anti-slavery co-ordinator, and, indeed, from the Welsh Government as well, in terms of ministerial responsibility. But it is something where we know that, in Wales, the support and welcome to those unaccompanied children, and the ways in which we're combatting trafficking, is important and is being responded to.
Welsh: Mae Joyce Watson wedi codi cwestiwn pwysig iawn, a chwestiwn sydd, wrth gwrs, yn effeithio arnom ni yng Nghymru. Gwn fod awdurdodau lleol yn ymwybodol iawn, ac wrth gwrs, mae cydlynu a chefnogaeth gan y cydlynydd gwrth-gaethwasiaeth, ac, yn wir, gan Lywodraeth Cymru hefyd, o ran cyfrifoldeb gweinidogol. Ond rydym yn gwybod, yng Nghymru, fod y gefnogaeth i'r plant hynny sydd ar eu pen eu hunain a'r croeso sydd iddynt, a'r ffyrdd yr ydym yn brwydro yn erbyn masnachu pobl, yn bwysig ac yn derbyn sylw.
English: I think your first response to Joyce Watson's very important question to me on this business statement is very welcome, a very humane response. And, of course, we will look to ways in which we can, as a Government, consider a response to that BBC report and look at ways in which we can monitor the support that we can give to those unaccompanied children in Wales. So, so very disappointing to have your second question, I would say, on this business statement - I mean, the people of Wales want the First Minister to be there, don't they? They want him to be there. They wanted him, and would expect him, to attend the match. And, of course, in order to enable him to do that, and to travel to Glasgow later that day - we have heard today about the importance of the British-Irish Council in answers to questions to the First Minister. You know, you have to trust your Government - and the people of Wales certainly do - that we are using the appropriate services to enable our First Minister and Wales to be represented, whether it's in Lille on Thursday and Glasgow later on that day at a British-Irish Council.
Welsh: Credaf fod croeso mawr i'ch ymateb cyntaf i gwestiwn pwysig iawn Joyce Watson i mi am y datganiad busnes hwn, ymateb dyngar iawn. Ac, wrth gwrs, byddwn yn edrych ar sut y gallwn ni, fel Llywodraeth, ystyried ymateb i'r adroddiad hwnnw gan y BBC ac edrych ar y ffyrdd y gallwn ni fonitro'r cymorth y gallwn ei roi i'r plant hynny sydd ar eu pennau eu hunain yma yng Nghymru. Mor siomedig oedd eich ail gwestiwn, byddwn i'n dweud, am y datganiad hwn - hynny yw, onid yw pobl Cymru am i'r Prif Weinidog fod yno? Maent am iddo fod yno. Roeddent eisiau iddo, ac roeddent yn disgwyl iddo, fynd i'r gêm. Ac, wrth gwrs, er mwyn galluogi iddo wneud hynny, a galluogi iddo deithio i Glasgow yn ddiweddarach y diwrnod hwnnw - rydym wedi clywed heddiw am bwysigrwydd y Cyngor Prydeinig-Gwyddelig mewn atebion i gwestiynau i'r Prif Weinidog. Wyddoch chi, mae'n rhaid i chi ymddiried yn eich Llywodraeth - ac mae pobl Cymru yn sicr yn gwneud hynny - ein bod yn defnyddio'r gwasanaethau priodol er mwyn galluogi i'n Prif Weinidog ac i Gymru gael eu cynrychioli, boed yn Lille ddydd Iau ac yn Glasgow yn ddiweddarach y diwrnod hwnnw mewn cyfarfod o'r Cyngor Prydeinig-Gwyddelig.
English: Business Minister, can I first of all agree with Simon Thomas and support his call for looking at social media misuse? It seems to me that some people have the mistaken belief that the anonymity that they can get from social media, or the fact that they sit in the house by themselves, gives them permission to actually harass, threaten and terrorise individuals on the backs of social media, and we need to address that matter very clearly as a Government. My main point is the Cabinet Secretary for Economy and Infrastructure this afternoon is giving a statement on the M4 around Newport. We have problems on the M4 further west and we have had a situation where his predecessor did a trial part-time closure on junction 41, and then listened to the strong voices in Port Talbot and cancelled that part-time closure. But we haven't had a definitive situation on that and there's still uncertainty. Port Talbot is a town where uncertainty is unwanted. We have already uncertainty over the future of the steelworks; we need clarity on that section of the M4 in Port Talbot. Can we have a statement on the position of the M4 in Port Talbot, and particularly that junction?
Welsh: Y Gweinidog Busnes, yn gyntaf oll a allaf gytuno â Simon Thomas a chefnogi ei alwad ynglŷn â rhoi sylw i gamddefnyddio cyfryngau cymdeithasol? Mae'n ymddangos i mi fod rhai pobl yn credu yn anghywir fod yr anhysbysrwydd y mae'r cyfryngau cymdeithasol yn ei gynnig iddynt, neu'r ffaith eu bod yn eistedd yn y tŷ ar eu pennau eu hunain, yn rhoi caniatâd iddynt aflonyddu, bygwth a dychryn unigolion drwy'r cyfryngau cymdeithasol, ac mae angen inni fynd i'r afael â'r mater hwnnw yn glir iawn fel Llywodraeth. Fy mhrif bwynt yw bod Ysgrifennydd y Cabinet dros yr Economi a Seilwaith y prynhawn yma yn rhoi datganiad ynglŷn â'r M4 o amgylch Casnewydd. Mae gennym broblemau ar yr M4 ymhellach i'r gorllewin a chafwyd achos lle y gwnaeth ei ragflaenydd dreialu cau cyffordd 41 ar sail rhan amser, ac yna gwrando ar y lleisiau cryf ym Mhort Talbot a chanslo'r treial cau rhan-amser hwnnw. Ond nid ydym wedi cael ateb terfynol o ran hynny ac mae ansicrwydd o hyd. Mae Port Talbot yn dref lle nad oes angen ansicrwydd. Rydym gennym eisoes ansicrwydd o ran dyfodol y gwaith dur; mae angen eglurder arnom ynglŷn â'r rhan honno o'r M4 ym Mhort Talbot. A gawn ni ddatganiad am sefyllfa'r M4 ym Mhort Talbot, ac yn enwedig y gyffordd honno?
English: Thank you, David Rees, for strengthening the comments on social media and the abuse and harassment, and, indeed, the ways in which that can so much undermine and threaten so many people, including, particularly, women, as was said earlier on by Simon Thomas. Your second point on junction 41, which we have visited regularly in this Chamber as those changes and those developments - and the options, of course, have been considered, and I know the Cabinet Secretary will want to update Members on the progress and the decisions that have been made.
Welsh: Diolch i chi, David Rees, am ategu'r sylwadau ynglŷn â chyfryngau cymdeithasol a'r cam-drin ac aflonyddu, ac, yn wir, y ffyrdd y gall hynny danseilio a bygwth cymaint o bobl, gan gynnwys menywod yn enwedig, fel y dywedwyd yn gynharach gan Simon Thomas. Ynglŷn â'ch ail bwynt am gyffordd 41, rydym wedi trafod y newidiadau a'r datblygiadau hynny yn rheolaidd yn y Siambr hon - ac mae'r dewisiadau, wrth gwrs, wedi'u hystyried, ac rwy'n gwybod y bydd Ysgrifennydd y Cabinet eisiau rhoi'r wybodaeth ddiweddaraf i'r Aelodau am y cynnydd a'r penderfyniadau sydd wedi'u gwneud.
English: Thank you, Bethan Jenkins. You've raised an important case in your constituency, and I'm sure that you are also taking that forward, raising it with the local authority. It is, of course, post-19, the next stage, the transition that is so important in terms of the range of services that we need to provide to young people with autism. So, this is very relevant to the discussions that are taking place and the consultations, indeed, as well. And it will be addressed. Thank you also for adding your voice to raising questions about junction 41. The Cabinet Secretary is very happy to come out and meet Members to discuss the options.
Welsh: Diolch i chi, Bethan Jenkins. Rydych chi wedi codi achos pwysig yn eich etholaeth, ac rwy'n siŵr y byddwch hefyd yn bwrw ymlaen â hynny, gan godi'r achos gyda'r awdurdodau lleol. Y cyfnod ôl-19, wrth gwrs, y cam nesaf, yw'r cyfnod trosiannol sydd mor bwysig o ran yr amrywiaeth o wasanaethau y mae angen i ni eu darparu ar gyfer pobl ifanc ag awtistiaeth. Felly, mae hyn yn berthnasol iawn, yn wir, i'r trafodaethau a'r ymgynghoriadau sydd ar y gweill yn ogystal. A rhoddir sylw i'r mater. Diolch hefyd am ychwanegu eich llais wrth godi cwestiynau am gyffordd 41. Mae Ysgrifennydd y Cabinet yn hapus iawn i ddod a chyfarfod â'r Aelodau i drafod y dewisiadau.
English: The commitment of this and the previous Labour Government in Wales to the south Wales metro is commendable, and it shows a real boldness of vision for economic development and for real connectivity. But, can I ask the business manager for a statement or a debate on the importance of the south Wales metro proposals to the whole of south Wales, including the more western, mid-Glamorgan valleys, like the Garw and the Llynfi and the Ogmore, but also the wider Bridgend and Ogmore area? This would allow us to explore how the exciting proposals can reach deep into these communities to realise the economic and the travel-to-work potential of these communities as well as the central and eastern valleys, and to ensure that, over time and over successive phases of this proposal, we can ensure that fast buses and light rail, universal affordable ticketing and synchronised timetables reach deep into every capillary of south Wales, not just into the main arteries. And finally, would the business manager agree with me that the roll-out of this and other major transport proposals for Wales could be seriously damaged if we leave the EU?
Welsh: Mae ymroddiad y Llywodraeth hon yng Nghymru a'r Llywodraeth Lafur flaenorol tuag at metro de Cymru yn glodwiw, ac mae'n dangos gwir feiddgarwch o ran gweledigaeth ar gyfer datblygiad economaidd ac ar gyfer gwir gysylltedd. Ond, a allaf ofyn i'r rheolwr busnes am ddatganiad neu ddadl ynglŷn â phwysigrwydd cynigion metro'r de i bob rhan o dde Cymru, gan gynnwys y cymoedd mwy gorllewinol, canol Morgannwg, fel y Garw a'r Llynfi a'r Ogwr, ond hefyd ardal ehangach Pen-y-bont ar Ogwr ac Ogwr? Byddai hyn yn ein galluogi i archwilio sut y gall y cymunedau hyn wirioneddol elwa ar y cynigion cyffrous i wireddu'r potensial economaidd ac o ran teithio i'r gwaith yn y cymunedau hyn yn ogystal ag yn y cymoedd canolog a dwyreiniol, ac i sicrhau, dros amser a thros gyfnodau olynol y cynnig hwn, y gallwn sicrhau bod bysiau cyflym a rheilffyrdd ysgafn, tocynnau fforddiadwy i bawb ac amserlenni cydamseru yn cyrraedd pob rhan o'r de, nid dim ond y prif wythiennau. Ac yn olaf, a fyddai'r rheolwr busnes yn cytuno â mi y gallai'r broses o gyflwyno hwn a chynigion trafnidiaeth mawr eraill yng Nghymru gael ei niweidio'n ddifrifol os ydym yn gadael yr Undeb Ewropeaidd?
English: Thank you, Huw Irranca-Davies. I know questions were put to the Cabinet Secretary last week on the metro, ranging across south-east Wales and westwards and, of course, also very clearly involved in the city region developments and bids not only from south-east Wales but also Swansea and Swansea bay. I know that the Cabinet Secretary will be updating Members more clearly on this. Your second point was very clearly answered by the First Minister earlier on this afternoon. The metro could not go ahead without European funding that the Commission has said has to be for integrated transport, and that is what is relevant and that is what they want to spend the money on and what we want them to be able to spend the money on by remaining in the European Union.
Welsh: Diolch i chi, Huw Irranca-Davies. Gwn y gofynnwyd cwestiynau i Ysgrifennydd y Cabinet yr wythnos diwethaf ynglŷn â'r metro, sy'n cwmpasu'r de-ddwyrain a thuag at y gorllewin ac, wrth gwrs, sy'n rhan amlwg iawn hefyd o ddatblygiadau'r dinas-ranbarthau a'r cynigion nid yn unig o'r de-ddwyrain, ond hefyd o Abertawe a bae Abertawe. Rwy'n gwybod y bydd yr Ysgrifennydd Cabinet yn rhoi diweddariad cliriach i'r Aelodau ar hyn. Atebwyd eich ail bwynt yn glir iawn gan y Prif Weinidog yn gynharach y prynhawn yma. Ni allai'r metro barhau heb gyllid Ewropeaidd y mae'r Comisiwn wedi dweud sydd ar gyfer trafnidiaeth integredig, a dyna sy'n berthnasol a dyna maent am wario'r arian arno a'r hyn rydym am iddynt wario'r arian arno drwy aros yn yr Undeb Ewropeaidd.
English: Thank you, Darren Millar. You do raise a very sensitive ethical as well as clinical example of the case, which I'm sure you will have raised not only with the health board but with the Cabinet Secretary as well, but it is something that, of course, the Welsh Government will want to respond to in terms of the most updated guidance. On your second question, of course, there are a number of events taking place. There is a service at Llandaff cathedral, there are events taking place here in Wales to honour and remember - fitting tributes to those who lost their lives in the battle of the Somme.
Welsh: Diolch i chi, Darren Millar. Rydych yn codi mater moesegol sensitif iawn yn ogystal ag enghraifft glinigol o'r achos, ac rwy'n siŵr eich bod wedi codi'r pwynt, nid yn unig gyda'r bwrdd iechyd ond gydag Ysgrifennydd y Cabinet hefyd, ond mae'n rhywbeth, wrth gwrs, y bydd Llywodraeth Cymru yn awyddus i ymateb iddo o ran y canllawiau diweddaraf. Ynglŷn â'ch ail gwestiwn, mae nifer o ddigwyddiadau yn cael eu cynnal wrth gwrs. Bydd gwasanaeth yn eglwys gadeiriol Llandaf, bydd digwyddiadau yn cael eu cynnal yma yng Nghymru i anrhydeddu ac i gofio - teyrngedau addas i'r rhai a gollodd eu bywydau ym mrwydr y Somme.
English: I have two points I wanted to raise. Last week, I was pleased to host an event here in the Senedd about the work of the Welsh bone marrow registry and to mark the thousandth collection of a matched donor from the Welsh registry, which is based in the Velindre trust in my constituency. This is an absolutely tremendous achievement, and the matches are all over the world, and I wondered if there was any way that the Cabinet Secretary could make a statement highlighting the achievements of these donors, which really are not widely known. That was the first point I wanted to make. Then, on the second point, we've had good wishes to the Welsh team here this afternoon, and I'd like to add my congratulations and to wish all members of the team the best. But can I draw particular attention to the achievements of the highest scorer in the championship so far? He was born and bred in Cardiff North, went to Whitchurch High School and his family still live in Whitchurch. Of course, it's Gareth Bale. So, I would like to also ask what the Assembly can do to acknowledge the achievement of everybody in the team.
Welsh: Mae gennyf ddau bwynt yr oeddwn am eu codi. Yr wythnos diwethaf, roeddwn yn falch o gynnal digwyddiad yma yn y Senedd yn ymwneud â gwaith cofrestrfa mêr esgyrn Cymru ac i nodi'r milfed rhoddwr cyfatebol gan y gofrestrfa yng Nghymru, sydd wedi'i lleoli o fewn ymddiriedolaeth Felindre yn fy etholaeth. Dyma gyflawniad gwbl aruthrol, ac mae'r rhoddwyr cyfatebol ledled y byd i gyd, ac roeddwn yn meddwl tybed a oedd unrhyw ffordd y gallai Ysgrifennydd y Cabinet wneud datganiad yn tynnu sylw at gyflawniadau'r rhoddwyr hyn, nad ydynt yn hysbys iawn o gwbl. Dyna'r pwynt cyntaf yr oeddwn eisiau ei wneud. Yna, o ran yr ail bwynt, rydym wedi dymuno'n dda i dîm Cymru y prynhawn yma, a hoffwn ychwanegu fy llongyfarchiadau innau a dymuno'n dda i bob aelod o'r tîm. Ond, a allaf dynnu sylw arbennig at lwyddiannau'r sgoriwr uchaf yn y bencampwriaeth hyd yn hyn? Cafodd ei eni a'i fagu yng Ngogledd Caerdydd, aeth i Ysgol Uwchradd yr Eglwys Newydd ac mae ei deulu yn dal i fyw yn yr Eglwys Newydd. Gareth Bale ydyw, wrth gwrs. Felly, hoffwn hefyd ofyn beth all y Cynulliad ei wneud i gydnabod cyflawniad pawb yn y tîm.
English: Thank you very much, Julie Morgan, the Member for Cardiff North. On you first point, it was very important that you did have the opportunity to highlight the work of the Welsh bone marrow registry. These events here in the Senedd do raise awareness and it was the thousandth collection, as you say, of a matched donor. I want to congratulate the Welsh Blood Service alongside Julie. But also it is about congratulating the volunteers - people who come forward volunteering bone marrow donation. It is about how we can recruit more. I think the Cabinet Secretary knows that this is something where we need to recruit on a more local level as well as at a national level. We need to reach out to communities, and I'm sure that that was the message that came through at your event. So, Assembly Members can also play their part in helping to get that message over far and wide. We would hope and expect that Julie Morgan from Cardiff North would seize the opportunity to praise her constituent, Gareth Bale, and to acknowledge his huge achievements and, of course, the whole team. He's the highest scorer and certainly the star of the match and the tournament. To see him again is such a thrill for you and for us all, as well as his family. He's a former school student at Whitchurch High School, and what a role model. So, I'm sure we'll be celebrating and congratulating him in person in due course.
Welsh: Diolch yn fawr iawn, Julie Morgan, yr Aelod dros Ogledd Caerdydd. O ran eich pwynt cyntaf, roedd hi'n bwysig iawn eich bod wedi cael y cyfle i dynnu sylw at waith cofrestrfa mêr esgyrn Cymru. Mae'r digwyddiadau hyn yn y Senedd yn codi ymwybyddiaeth ac yr oedd, fel yr ydych yn dweud, yn dathlu casglu'r milfed rhoddwr cyfatebol. Hoffwn longyfarch Gwasanaeth Gwaed Cymru ochr yn ochr â Julie. Ond hefyd dylid llongyfarch y gwirfoddolwyr - y bobl sy'n gwirfoddoli i roi mêr esgyrn. Mae'n ymwneud â sut y gallwn ni recriwtio rhagor o bobl. Credaf fod Ysgrifennydd y Cabinet yn gwybod bod hyn yn fater lle y mae angen recriwtio ar lefel fwy lleol yn ogystal ag ar lefel genedlaethol. Mae angen i ni estyn allan at gymunedau, ac rwy'n siŵr mai dyna oedd y neges a ddaeth i'r amlwg yn eich digwyddiad. Felly, gall Aelodau'r Cynulliad hefyd gyfrannu wrth helpu i ledaenu'r neges ym mhobman. Byddem yn gobeithio ac yn disgwyl i Julie Morgan o Ogledd Caerdydd achub ar y cyfle i ganmol ei hetholwr, Gareth Bale, ac i gydnabod ei gyflawniadau enfawr ef ac, wrth gwrs, y tîm cyfan. Ef yw'r sgoriwr uchaf ac yn sicr ef yw seren y gêm a'r twrnamaint. Mae cael ei weld eto yn rhoi cyffro i chi ac i ni i gyd, yn ogystal â'i deulu. Mae'n gyn-ddisgybl yn Ysgol Uwchradd yr Eglwys Newydd, a dyna beth yw esiampl dda. Felly, rwy'n siŵr y byddwn yn dathlu ac yn ei longyfarch yn bersonol maes o law.
English: The next item on our agenda is the motion to agree to the First Minister's recommendation to Her Majesty to appoint a Counsel General and I call on the First Minister to move the motion. I call on the First Minister to move the motion.
Welsh: Yr eitem nesaf ar yr agenda yw'r cynnig i dderbyn argymhelliad y Prif Weinidog ar gyfer Ei Mawrhydi i benodi Cwnsler Cyffredinol. Rwy'n galw ar y Prif Weinidog i wneud y cynnig.
English: Thank you, Llywydd. May I therefore formally move the motion?
Welsh: Diolch, Lywydd. A gaf i felly symud y cynnig yn ffurfiol?
English: I offer no comment on the Labour Member's ability to do the job of Counsel General. I'm sure that, in many ways, he's a highly qualified candidate. My only point is this: the Member has already during the fifth Assembly twice raised the issue of his great desire for a public inquiry to be held regarding events at Orgreave during the miners' strike of 32 years ago. [Interruption.] Fair enough. If the Member becomes Counsel General, will he continue to push for this inquiry, and, if he does so, will this lead to any potential conflict of interest?
Welsh: Nid wyf yn cynnig sylw ar allu'r Aelod Llafur i gyflawni swydd y Cwnsler Cyffredinol. Rwy'n siŵr ei fod, mewn nifer o ffyrdd, yn ymgeisydd cymwys iawn. Fy unig bwynt yw hyn: mae'r Aelod eisoes yn ystod y pumed Cynulliad wedi tynnu sylw ddwywaith at ei awydd mawr i gynnal ymchwiliad cyhoeddus o ran y digwyddiadau yn Orgreave yn ystod streic y glowyr 32 mlynedd yn ôl. [Torri ar draws.] Digon teg. Os bydd yr Aelod yn dod yn Gwnsler Cyffredinol, a fydd yn parhau i bwyso am yr ymchwiliad hwn, ac, os bydd yn gwneud hynny, a fydd hyn yn arwain at unrhyw wrthdaro buddiannau posibl?
English: I have no other speakers. Does the First Minister want to reply to the debate?
Welsh: Nid oes gennyf unrhyw siaradwyr eraill. A yw'r Prif Weinidog eisiau ateb y ddadl?
English: The answer is 'no', because, of course, as Counsel General, the Member would not be involved in any legal process regarding Orgreave. That's a matter for the UK Government and not the Welsh Government.
Welsh: Yr ateb yw 'na', oherwydd, wrth gwrs, fel Cwnsler Cyffredinol, ni fyddai'r Aelod yn cymryd rhan mewn unrhyw broses gyfreithiol yn ymwneud ag Orgreave. Mae hynny'n fater i Lywodraeth y DU ac nid i Lywodraeth Cymru.
English: The proposal is to agree the motion. Does any Member object? If there is no objection, the motion is agreed in accordance with Standing Order 12.36. [Applause.]
Welsh: Y cwestiwn, felly, yw: a ddylid derbyn y cynnig? A oes unrhyw wrthwynebiad? Os na, fe dderbynnir y cynnig yn unol â Rheol Sefydlog 12.36. [Cymeradwyaeth.]
English: The next item on the agenda is a statement by the Cabinet Secretary on Economy and Infrastructure - the public local inquiry into the M4 at Newport. I call on Ken Skates to make the statement.
Welsh: Yr eitem nesaf ar yr agenda yw'r datganiad gan Ysgrifennydd y Cabinet dros yr Economi a'r Seilwaith - yr ymchwiliad lleol cyhoeddus i'r M4 yng Nghasnewydd. Rwy'n galw ar Ken Skates i wneud y datganiad.